Dankie is ‘n klein woordjie | Dellie se Dinge
Blou-oog het gevra dat ek hierdie vir julle plaas:
Aan my vriendin Dellie, haar Liefie en al haar Vriende
Ek weet nie hoe om DANKIE te sê nie, ek het geen woorde nie, maar al wat ek kan uit kry so deur die trane is om BAIE DANKIE te sê vir jou en al die goeie vriende wat jy het. Ek het alreeds vir jou gesê wat sou ek en die kindertjies sonder julle gemaak het.
Ek moet julle iets vertel – gisteraand toe ek en die kindertjies in die bed klim het Jarika en Enrico vir ons gebid, ek kon my trane nie meer keer nie, hulle sê toe DANKIE vir LIEWE JESUS dat TANNIE Dellie en OOM WESSIE so mooi kyk na ons en so baie help, toe vertel ek hulle van Tannie Dellie se maatjies wat haar ook so help.
Dankie dat daar goeie mense is soos julle.
DANKIE VRIENDIN, WESSIE en AL JOU VRIENDE
April 15, 2008 @ 12:43 nm
Dellie ja die woordjie dankie is so klein woordjie, maar weet jy wat dit beteken so baie!! Daar is nog mense daar buite wat bereid is om ander in nood te help!! Lekker dag vir jou en jou blue eye vriendin!!
April 15, 2008 @ 1:09 nm
Ja Dellie, dis waar ook wat Meermin noem, die woord DANKIE kan nie altyd beskryf wat dit vir iemand beteken …. Maar dan wil ek ook hier op jou blog noem, DANKIE vir die tipe mens wat jy is.
Dankie vir Jou en Wessie wat julle vir die besondere Blou Ogie doen. Die lof kom julle ook toe.
Nou wonder ek … is dit nie hoekom dit goed met jou gaan, met Wessie en Seun daaroorkant die waters … Die Here seen hulle wat goed doen aan ander.
Wel gedaan my vriendin!
April 15, 2008 @ 1:54 nm
Dellie, dit is wonderlik wat jy vir Blou Oog vriendin doen. Ek hoop alles gaan goed uitdraai vir haar.
April 15, 2008 @ 2:13 nm
Nou het ek tissues baie nodig…
April 15, 2008 @ 4:22 nm
Wat sê mens, dis so ‘n hartseer storie. Sterkte!
Dellie jy is ‘n wonderlike vriendin!
April 15, 2008 @ 4:26 nm
Ek tjank saam. Mooi gemaak Dellie.
April 15, 2008 @ 8:00 nm
Jy is ‘n vriendin duisend Dellie, en jy Blue Eyes , hou jou kop hoog en glo dat die Een wat voorsien in al ons behoeftes, ook hier sal voorsien.
April 15, 2008 @ 8:19 nm
Ag julle, ek tjank sommer van voor af! Dankie vir julle kommentaar.
Ek soek nie erkenning hiervoor nie, die punt is dat die hulp so spontaan aangebied is. En julle wat gehelp het (en flip, ek wil dit nie rerig sê nie, want ek wil nie bedel vir haar nie) en julle wat nog gaan help… dit is ongelooflik!
More sit ons ‘n deposit neer van R3000 vir die egskeiding. Anders moet dit deur ander kanale gaan wat dit vir tot meer as ‘n jaar kan laat sloer. Die egskeiding moet so vinnig as moontlik deurgaan, sodat hulle lewens kan voortgaan. Daar is nou nie meer omdraai-kans nie. Ek sal julle op hoogte hou.
April 16, 2008 @ 10:20 vm
Dankie kan baie meer beteken hang-af op watse manier dit gesê word….
April 16, 2008 @ 3:09 nm
Dellie, Ek is in trane!! Mooi so vriendin!
((Blouoog)): Met sulke vriendinne en die Here aan jou kant sal jy hierdeur kom!! Ons dra jou op in ons gebede!! Wees sterk!
Lees weer die woorde van die gedig ” Voetspore”
“My liewe kind, Ek het jou nooit verlaat nie! Die tye toe jy slegs een ry VOETSPORE gesien het, was die tye toe EK jou gedra het!”